இதையடுத்து, டெல்லியில் நடைபெற்ற விசாரணைக்குச் சென்றார் தயாநிதிமாறன். ஆனால், விசாரணை அத்தனை எளிதாக இல்லை. கடந்த 1-ம் தேதி 7 மணி நேரம் விசாரணை நடைபெற்றது. 2-ம் தேதியும் தொடர்ந்து விசாரணை நடைபெற்றது. ‘‘சி.பி.ஐ அனைத்து ஆவணங்களையும் கையில் வைத்துக்கொண்டு கேட்ட கேள்விகளுக்கு தயாநிதிமாறனால் பதில் சொல்ல முடியவில்லை. ஏற்கெனவே, இந்த விவகாரத்தில் சி.பி.ஐ-யிடம் பலரும் இதுவரை அளித்துள்ள வாக்குமூலங்கள் தற்போது தயாநிதிமாறனுக்குப் பெரும் குடைச்சலாக மாறி உள்ளது. முன் ஜாமீன் தேதி முடிந்ததும், தயாநிதிமாறனுக்கு மிகப் பெரிய அதிர்ச்சி சி.பி.ஐ-யிடம் இருந்து காத்திருக்கிறது” என்கின்றனர் டெல்லி வட்டாரத்தினர்.